અમદાવાદ: આગામી વિધાનસભાની ચૂંટણી આડે હજુ મહિનાઓની વાર લાગશે, પરંતુ ગુજરાત કોંગ્રેસમાં અત્યારથી ટોચના નેતાઓ વચ્ચે મુખ્યપ્રધાન થવાની હોડ જામી છે. ભેંસ ભાગોળે અને છાસ છાગોળે તેમ છતાં ઘરમાં ધમાધમ જેવી વિચિત્રિ સ્થિતિમાં કોંગ્રેસ મુકાઇ ગઇ હોવા છતાં પક્ષની શિસ્ત સમિતિ કાગળનો વાઘ પુરવાર થઇ છે. તાજેતરમાં અડાલજ ખાતે મળેલા ઠાકોર, કોળી અને બક્ષીપંચના નેતાઓના સંમેલનમાં કોંગ્રેસના બલવંત ઠાકોર, જગદીશ ઠાકોર તેમજ ધારાસભ્ય અમિત ચાવડા સહિતના આગેવાનોએ પ્રદેશ પ્રમુખ ભરતસિંહ સોલંકીને મુખ્યપ્રધાન બનાવવાની હાકલ કરી હતી.